,

|  |
| --- |
| **ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА, НАЧИН, МЕСТО И РОК ИСПОРУКЕ, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЦЈЕ КВАЛИТЕТА** |

**Назив (врста) добара**: Гасно уље екстра лако ЕВРО ЕЛ у количини од 36.000 литара

**Техничке карактеристике:** Карактеристике понуђеног горива морају одговарати карактеристикама дефинисаним Правилником о техничким и другим захтевима за течна горива нафтног порекла (“Службени гласник РС“, бр. 111/2015, 106/2016, 60/2017, 117/2017, 120/2017 - исправка, 50/2018, 101/2018, 93/2019, 91/2020, 102/2020, 150/2020-3 ). Изабрани понуђач мора испоручивати добра са свом пратећом документацијом у складу са напред поменутим Правилником, до складишта наручиоца (резервоара) у складу са важећим прописима који дефинишу начин испоруке горива. Током истакања горива Изабрани понуђач мора да предузме све безбедоносне мере, као и мере заштите животне средине дефинисане законским процедурама.

**Начин спровођења контроле и обезбеђивања гаранције квалитета:** Понуђач је дужан да гарантује квалитет испоручених добара у складу са важећим прописима и стандардима који се односе на испоруку предметних добара. Испоручена добра морају у погледу квалитета испуњавати стандарде у складу са Правилником о техничким и другим захтевима за течна горива нафтног порекла („Службени гласник РС“, бр. 111/2015, 106/2016, 60/2017, 117/2017, 120/2017 - исправка, 50/2018, 101/2018, 93/2019, 91/2020, 102/2020, 150/2020-3).

Уз сваку испоруку гасног уља екстра лако ЕВРО ЕЛ изабрани понуђач прилаже Декларацију/Потврду о усаглашености , отпремницу и безбедоносни лист.

Наручилац и изабрани понуђач ће записнички констатовати преузимање/пријем добара.

Наручилац има право на рекламацију квалитета и количине испоручене робе, у ком случају је дужан да уложи приговор без одлагања, одмах приликом преузимања – пријема робе, а у случају скривених мана у року од 24 часа од сазнања за скривену ману.

**Количина добара:** Наручилац задржава право да током трајања уговора од 12 месеци одступи од количина датих у обрасцу Спецификације добара из конкурсне документације, већ ће се истa реализовати у складу са стварном потрошњом наручиоца за уговорени период, а највише до укупне уговорене вредности .

**Рок испоруке:** Испорука добара ће се вршити сукцесивно, у року који одређује понуђач у својој понуди, а који не може бити дужи од 5 дана рачунајући од дана пријема сваког писаног захтева наручиоца.

**Место испоруке:** Место испоруке је f-co резервоар наручиоца- Основна школа „Др Александар Сабовљев“, ул. Маршала Тита 46, 23203 Ечка. У сваком конкретном захтеву биће наведена потребна количина. Испорука подразумева и истакање из цистерне у резервоар за гориво.

**Начин испоруке:** Транспорт и истакање предметног добра у складишни резервоар обавља понуђач ( добављач) цистерном, у складу са важећим законским и подзаконским прописима.

Трошкове превоза и ризик транспорта предметног добра до места испоруке сноси изабрани понуђач (добављач).

Мерење се врши уређајима одобрених типова од стране Дирекције за мере и драгоцене метале.

**Начин и рок плаћања:** Плаћање за испоручена добра вршиће се у року од 45 дана по свакој појединачној испоруци добара, уплатом на текући рачун Добављача, у складу са чланом 4. Закона о роковима измирења новчаних обавеза у комерцијалним трансакцијама („Службени гласник РС“, број 119/2012, 68/2015, 113/2017 и 01/2019) и Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура“ („Службени гласник РС“, број 7/2018, 59/2018 и 8/2019), а по претходно извршеном квалитативно-квантитативном пријему добара и испостављању исправног рачуна са пратећом документацијом.

 Понуђачу **није дозвољено** да тражи аванс**.**